Juffrou gesleep: Versoek dat saak weer bekyk word | Maroela Media
Juffrou gesleep: Versoek dat saak weer bekyk word
Deon Schoeman (48) wat tereg staan op aanklag van poging tot moord nadat hy Suzanne Leyden etlike meters ver met sy bakkie gesleep het, se prokureurs het versoek dat die hof weer die meriete van die saak moet ondersoek.
Leyden het aan Maroela Media bevestig Schoeman het Dinsdag weer in die Johannesburgse streekshof verskyn.
Indien Schoeman suksesvol is in sy aansoek, kan die saak moontlik teruggetrek word. Die hof moet bepaal of die staat voldoende bewyse het om hom te vervolg.
Die saak is uitgestel tot volgende week Woensdag.
Leyden sukkel nog steeds met haar gesondheid. "Ek was intussen weer by die oogkundige," het sy verduidelik. "My linkeroog was voor die voorval bysiende, maar nou is ek versiende. Ek moet 'n nuwe leesbril en sonbril kry."
Sy het gesê sy sukkel ook met haar gehoor in haar linkeroor. "Meeste van die beserings is aan die linkerkant van my lyf." Volgens Leyden, 'n Afrikaans-onderwyseres aan die Sandown High School in Johannesburg, het sy onlangs ook baie gesukkel toe die leerlinge 'n mondelinge eksamen moes aflê. "Ek kon glad nie hoor nie. Hulle moes reg voor my staan en ek moes soos 'n ou mens bakhand om my oor sit en luister."
Sy sukkel ook om selfs op die swartbord te skryf met die hand wat in die motor vasgeknyp is. Sy het ook nog gereeld terugflitse van die voorval.
Ondanks die beserings gaan dit goed met haar. "Ek sê vir die kinders hulle moet, elke keer wanneer hulle my sien, besef God leef."
Schoeman en Leyden was op 20 November 2014 omstreeks 07:00 in 'n ligte botsing betrokke. Toe sy hom nader om kontakbesonderhede uit te ruil, het die twee glo begin stry en sy het haar arm in die voertuig gesteek om moontlik sy sleutels af te neem. Hy het na bewering begin wegry en Leyden saamgesleep.
Lees alle vorige berigte oor Suzanne Leyden op Maroela Media.
Kaapse bendeleier sit lank
Beendere in Alberton-spruit gevind
Moord? Is die juffrou dood?
Cum Laude howmaak jy die gevolgtrekking, sy het probeer dat hy nie weg ry nie en hy het haar saam ggespeel en haar ernstig beseer. Hy kom ook vir 'n rede probeer weg ry het onbekend aan haar.
In so geval loop mens maar altyd weg….kyk waar het haar wil om hom daar te hou haar gekry. Dit is sleg dat sy die beseering op gedoen het maar so moet elkeen daarvan leer. Somtyds moet jy wegstap al wil jy probeer reg wees, vat die persoon se kar reg en neem dalk video en fotos. Maak seker jy kry ooggetuies se kontak besonderhede. Hy het ook 10 teen 1 aan skok geluie en moontlik sy ook….skok laat mens stupid goed doen.
Hy klink vir my na die tipiese rugraatlose man wat nie sy man kan staan ..nie eens teenoor n vrou nie. Genade, die gewone man sou daar bly staan het en gedoen het wat nodig was.
Paplepel, wat van 'n vervalste reg.nommer? Sy lyk ook maar tenger om 'n man aan te val of sy voertuig se sleutels te vat. In ieder geval mag jy nie van 'n ongelukstoneel sommer net wegry. Glo nie sy lewe was in gevaar om dit te doen.